
ΠΡΟΕΔΡ ΙΚΑ ΔΙΑΤΑ ΓΜΑΤΑ 

{ 1 ) 

Έγκριση σύστασης του κοινωφελούς ιδρύματος με την 
επωνυμία «Κληροδότημα Ιωάννου Σταύρου Λογοθέτη 
Ιερού Ναού Οδηγήτριας Κιμώλου» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τηναριθ. 3679/30.12.1933 δημόσια διαθήκη του Ιω¬ 
άννου Σταύρου Λογοθέτη που συντάχθηκε ενώπιον του 
συμβολαιογράφου Αθηνών Νικολάου Γεωργίου Παππά με 
την οποία συστήθηκε κοινωφελές ίδρυμα με την επωνυμία 
«Κληροδότημα Ιωάννου Σταύρου Λογοθέτη Ιερού Ναού 
Οδηγήτριας Κιμώλου» και με έδρα τη νήσο Κίμωλο. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 5.7.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες του Υπουρ¬ 
γού Οικονομικών στον Υφυπουργό Οικονομικών, (ΦΕΚ 
154/Β/7.3.1994). 

5. Την αριθ. ΔΥ 3α/ΟΙΚ. 370/13.7.1994 (ΦΕΚ 550Β ) 
απόφαση του Πρωθυπουργού και Υπουργού Υγείας, Πρό- 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «Κληροδότημα Ιωάννου Σταύρου Λογο- 
θέπτη Ιερού Ναού Οδηγήτριας Κιμώλου», η οποία έγινε 
από τον Ιωάννη Σταύρου Λογοθέτη με την αριθ. 3679/ 
30.12.1933 δημόσια διαθήκη του, η οποία συντάχθηκε 
ενώπιον του συμβολαιογράφου Αθηνών Νικολάου Γεωρ- 
γίου Παππά. Το ίδρυμα τούτο αποτελεί νομικό πρόσωπο 
ιδιωτικού δικαίου, υπάγεται στην εποπτεία και τον έλεγχο 
των Υπουργών Οικονομικών, Υγείας Πρόνοιας και Κοινω¬ 
νικών Ασφαλίσεων και Εθνικής Παιδείας και θρησκευμά¬ 
των και διέπεται από τις διατάξεις της παραπάνω συστατι¬ 
κής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω. 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «Κληροδότημα Ιωάννου Σταύρου Λογοθέτη 
Ιερού Ναού Οδηγήτριας Κιμώλου». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Κληροδό¬ 
τημα Ιωάννου Σταύρου Λογοθέτη Ιερού Ναού Οδηγήτριας 
Κιμώλου», που συστήθηκε από τον Ιωάννη Σταύρου Λογο¬ 
θέτη, με την αριθ. 3679/30.12.1933 δημόσια διαθήκη 
του, η οποία συντάχθηκε ενώπιον του συμβολαιογράφου 
Αθηνών Νικολάου Γεωργίου Παππά, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανισμού, 
του ΑΝ 2039/1939, όπως κάθε φορά ισχύει ο νόμος αυ- 

ιός και των διαταγμάτων που εκδόθηκαν ή θα εκδοθοϋν 
σε εκτέλεση του νόμου τούτου. 

2. Έδρα του ιδρύματος είναι η νήσος Κίμωλος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την εικόνα της Οδηγή¬ 
τριας. 

Αρθρο 2 

Σκοπός 

Σκοπός του ιδρύματος είναι η διάθεση των ετησίων ει¬ 
σοδημάτων του ως εξής: 

1. Το 1/5 για την επισκευή και συντήρηση του Ιερού 
Ναού Οδηγήτριας Κιμώλου κατόπιν αποφάσεων της Δια¬ 
χειριστικής Επιτροπής του ιδρύματος και όχι του Εκκλη¬ 
σιαστικού Συμβουλίου. Δύναται όμως και ο Σεβασμιώτα- 
τος Μητροπολίτης της Επαρχίας να διατάξει την διάθεσιν 
εκ του τμήματος τούτου, των εισοδημάτων του ανα- 
γκαιούντος ποσού προς ορισμένην επισκευήν του Ιερού 
Ναού. 

2. Τα 2/5 κατόπιν αποφάσεων της Διαχειριστικής Επι¬ 
τροπής του ιδρύματος σε ίσα μέρη. 

α) για τη χορήγηση οικονομικών ενισχύσεων λόγω γά¬ 
μου, β) για τη χορήγηση υποτροφιών σε οικονομικά αδύνα¬ 
τους μαθητές και μαθήτριες ή φοιτητές και φοιτήτριες της 
Κιμώλου κατά προτίμηση αριστεύοντας. 

3. Τα 1/5 για τη χορήγηση οικονομικών ενισχύσεων εις 
πτωχούς της νήσου Κιμώλου και για την τέλεση ενός μνη¬ 
μοσύνου υπέρ αναπαύσεως των ψυχών των γονέων και 
αδελφών του. 

4. Το 1 /5 για την καλλιτέρευση των κτημάτων του ιδρύ¬ 
ματος, όπως την φύτευση δένδρων, την οικοδόμηση οικί- 
σκων, αποθηκών και λοιπών, την εγκατάσταση υδραυλι¬ 
κών και λοιπών έργων. 

Η βοήθεια των οικονομικών ενισχύσεων λόγω γάμου, 
σπουδών και εν γένει πτωχών θα δίδεται κατά προτίμηση 
τους συγγενείς του διαθέτη, ·και θα αποδεικνύεται με 
υπεύθυνη δήλωση του Ν. 1599/86 περί των περιουσιακ- 
κών στοιχείων αυτών και της οικογενείας των. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Οι εις την νήσο Πολύαιγο καλλιεργήσιμες και μη 
εκτάσεις, βοσκότοποι και ορυχεία, εικοσιπέντε χιλιάδες 
(25.000) στρέμματα με αγροικίες και Ιερό Ναό Κοιμήσεως 
της Θεοτόκου μετά του προαυλίου, κελλίων και ενός κη- 
παρίου. 

β) Ο Ιερός Ναός Υπαπαντής του Σωτήρος μετά του 
γύρω απ’ αυτόν χώρου. 

Τα κτήματα δεν θα εκμισθούνται ποτέ εις άτομα διαμέ- 
νοντα πλησίον αυτών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές οιουδήποτε φυσι¬ 
κού ή νομικού προσώπου, προς αυτό. 


Άρθρο 4 
Διοίκηση 

1. Το ίδρυμα διοικείται από τετραμελή Διαχειριστική 
Επιτροπή που αποτελείται από τους: 

1. Πρόεδρο του Εκκλησιαστικού Συμβουλίου του Ιερού 
Ναού Οδηγήτριας Κιμώλου. 

2. Πρόεδρο της Κοινότητος Κιμώλου. 

3. Εκπρόσωπο της Δικαστικής Αρχής εις την νήσο Κί¬ 
μωλο. 

4. Τέταρτο μέλος εκλεγόμενο κατά πλειοψηφία από το 
Κοινοτικό και Εκκλησιαστικό Συμβούλιο από κοινού συ- 
νερχομένων, μεταξύ των συγγενών του διαθέτη και τοιού- 
των μη υπαρχόντων εκ των ευυπολήπτων κατοίκων της Κι¬ 
μώλου. Το εκλεγόμενο μέλος δεν δύναται να είναι μέλος 
του Εκκλησιαστικού ή Κοινοτικού Συμβουλίου της Κιμώ¬ 
λου. Σε περίπτωση αρνήσεως του Προέδρου του Εκκλη¬ 
σιαστικού Συμβουλίου ή του Προέδρου της Κοινότητος να 
λάβουν μέρος εις την Διαχειριστική Επιτροπή, οι εναπο- 
μείναντες ή και το εναπομένον εν μέλος δικαιούται να δια¬ 
χειρίζεται το κληροδότημα. 

2. Τα μέλη της Διαχειριστικής Επιτροπής ορίζουν ανά 
τριετία με πράξη τους, έπειτα απά ψηφοφορία, τον Πρόε¬ 
δρο, τον Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη της Διαχειριστικής 
Επιτροπής, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστατι¬ 
κής πράξης και του άρθρου 99 του Α.Ν. 2039/1939. 

4. Η Διαχειριστική Επιτροπή συνεδριάζει τακτικά κάθε 
δίμηνο και εκτάκτως οπότε το ζητήσει ο Πρόεδρος ή 
οποιοδήποτε από τα μέλη τους, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Η Διαχειριστική Επιτροπή, βρίσκεται οε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπλητωτής του. 

6. Οι αποφάσεις της Διαχειριστικής Επιτροπής λαμβά- 
νονται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος της Διαχειριστικής 
Επιτροπής απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση της Διαχειριστικής Επιτροπής 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτή, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη της Διαχειριστικής Επιτροπής προσφέρουυν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύμοατος, εφόσον έγιναν έπειτα από ει¬ 
δική εντολή της Διαχειριστικής Επιτροπή και αποδεικνύε- 
ται ότι πραγματοποιήθηκαν νόμιμα. 

10. Ελεγχον επί των αποφάσεων, ενεργειών και της 
δισχειρίσεως του κληροδοτήματος εν γένει Της Διαχειρι- 

στικής Επιτροπής θα ασκεί το Εκκλησιαστικό Συμβούλιο 
του Ιερού Ναού Οδηγήτριας Κιμώλου, εν περιπτώσει δε 
διαφωνίας (μεταξύ της Διαχειριστικής Επιτροπής του Κλη¬ 
ροδοτήματος και του Εκκλησιαστικού Συμβουλίου του Ιε¬ 
ρού Ναού Οδηγήτριας Κιμώλου) θα αποφαίνεται ο Σεβα- 
σμιώτατος Μητροπολίτης της Επαρχίας ανεκκλήτως. 

11. Οι αποφάσεις της τε Διαχειριστικής Επιτροπής και 
του Εκκλησιαστικού Συμβουλίου θα λαμβάνονται κεχωρι- 
σμένως κατά πλειοψηφία των μελών αυτών. 

Άρθρο 5 

Αρμοδιότητες Διαχειριστικής Επιτροπής 

1. Η Διαχειριστική Επιτροπή διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2, Η Διαχειριστική Επιτροπή ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Κυκλάδων) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του Ενεργητικού και Πα¬ 
θητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπόρχει 
αντίστοιχη πϊιστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπΰνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας, 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομι¬ 
κών, κληροδοσιών και δωρεών, καθώς και για την ανακήρυξη 
ευεργετών και δωρητών του κληροδοτήματος Ιωάννου 
Σταύρου Λογοθέτη Ιερού Ναού Οδηγήτριας Κιμώλου. 

Αρθρο 6 

Αρμοδιότητες Προέδρου 

1. Ο Πρόεδρος της Διοικητικής Επιτροπής του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση της Διάχειριστικής Επιτροπής. 

β) Συγκαλεί την Διαχειριστική Επιτροπή σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις νια συνεδρίαση στέλνονται στα μέλη 
της Διαχειριστικής Επιτροπής τρεις (3) τουλάχιστον μέρες 
πριν από τη συνεδρίαση. 


γ) Καταρτίζει, βοηθοΰμενος από τον Γραμμοτέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών της Διαχειριστικής Επιτροπής. 

δ) Εισηγείται στη Διαχειριστική Επιτροπή τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος της 
Διαχειριστικής Επιτροπής. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικά του ιδρύ¬ 
ματος, εκτελεί τις αποφάσεις της Διαχειριστικής Επιτρο¬ 
πής και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος της Διαχειριστικής Επιτρο¬ 
πής που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών της Διαχειρι¬ 
στικής Επιτροπής, 
γ) Διεκπεραιώνει την αλληλογραφία, 
δ) Φυλόττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από τη Διαχειριστική Επιτροπή (λόγω ει¬ 
δικών συνθηκών), να βοηθήσει από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος,. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος της Διαχειριστικής Επιτροπής που ορί¬ 
ζεται με απόφαση αυτού. 

Άρθρο 6 

Αρμοδιότητες Ταμία 
1. Ο Ταμίας του ιδρύματος: 
α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση της Διαχειρι¬ 
στικής Επιτροπής στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στη 
Διαχειριστική Επιτροπή των σχεδίων προϋπολογισμού, 
απολογισμού και ισολογισμού του ιδρύματος, 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος της Διαχειριστικής Επιτροπής που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η Οικονομική διαχείριση τουιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση της Διαχειριστικής Επιτροπής που λαμβάνεται στην 
πρώτη συνεδρίασή του. 

2. Η Οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία; 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων της Διαχειριστικής 
Επιτροπής. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο- 
νταιτα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18.8.1941 Καν. Διατάγματος. 

ε) Βιβλίο - μητρώο χορήγησης οικονομικών ενισχύ¬ 
σεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από το παραπάνω βιβλία και στοιχεία, η Διαχει¬ 
ριστική Επιτροπή αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του κληροδοτήματος και της εκτέλεσης των σκοπών του. 

Άρθρο 11 

Διαδικασία χορήγησης οικονομικών ενισχύσεων 

1. Η Διαχειριστική Επιτροπή του ιδρύματος καλεί με 
προκήρυξη - πρόσκλησή του κόθε χρόνο, όλες τις ενδια- 
φερομένες που δικαιούνται οικονομική ενίσχυση για την 
αντιμετώπιση των δαπανών του γάμου τους, να υποβάλ¬ 
λουν σ’ αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση, αντίγραφο της προκή¬ 


ρυξης - πρόσκλησης πρέπει, με φροντίδα της Διαχειριστι¬ 
κής Επιτροπής του ιδρύματος να τοιχοκολλεϊται, με απο¬ 
δεικτικό έξω από τα γραφεία του ιδρύματος και του Κοινο¬ 
τικού Καταστήματος Κιμώλου, καθώς και έξω από τους Ιε¬ 
ρούς Ναούς Κοιμήσεως Θεοτόκου και Υπαπαντής του Σω- 
τήρος και να δημοσιεύεται μια φορά σε μία τοπική, κατά 
προτίμηση ημερήσια, εφημερίδα της περιφέρειας του 
ιδρύματος και μία φορά σε δύο ημερήσιες Αθηναϊκές 
Εφημερίδες μεγάλης κυκλοφορίας, σαράντα πέντε (45) 
τουλάχιοτον ημέρες πριν από τη λήξη της παραπάνω προ¬ 
θεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουοες κάθε φορά διατάξεις του Αστικού Κώδικα την 
σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα μητρώα της Κοινότητας Κι¬ 
μώλου. 

3. 1-1 Διαχειριστική Επιτροπή, μετά τη λήξη της παρα¬ 
πάνω προθεσμίας, εξετάζει τις αιτήσεις και τα λοιπά δι- 
καιολογητικά που υποβλήθηκαν και επιλέγει - ανακηρϋσ- 
σει, με αιτιολογημένη απόφασή του, τις νέες που θα ενι- 
σχυθούν οικονομικά για την αντιμετώπιση των δαπανών 
του γάμου των. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν η επιλογή μεταξύ αυτών γίνεται από την Διαχειρι¬ 
στική Επιτροπή του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογπτικό 
των υποψηφίων είναι ατελές ως προς ένα ή περισσότερα 
στοιχεία αυτού, η Διαχειριστική Επιτροπή του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος κοι του Κοινοτικού καταστήματος, 
καθώς και έξω από τους Ιερούς Ναούς Οδηγήτριας Κιμώ¬ 
λου και Υπαπαντής του Σωτήρος με αποδεικτικό που θα 
υπογράφεται από το Γραμματέα ή άλλο εξουσιοδοτημένο 
υπάλληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης της Διαχειριστικής Επιτροπής του 
ιδρύματος μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή καταθέτεται με απόδειξη παραλαβής 
στον Γ ραμματέα ή σε άλλο μέλος της Διαχειριστικής Επι¬ 
τροπής του ιδρύματος που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι- 

πτωτικό ίδρυμα που βρίσκονται οι καταθέσεις του ιδρύμα¬ 
τος να καταθέσει τα ποσά της οικονομικής ενίσχυσης σε 
έντοκο λογαριασμό,στο όνομα της κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις της 
Διαχειριστικής Επιτροπής για τις ενστάσεις αυτές, στο αρ¬ 
μόδιο εκ του σκοπού Υπουργείο. 

Τούτο, μετά από έλεγχο των παραπάνω στοιχείων, τα 
διαβιβάζει μέσα σβ είκοσι (20) ημέρες το αργότερο με τις 
παρατηρήσεις του στο Υπουργείο Οικονομικών, το οποίο 
αφού ελέγξει αν τηρήθηκαν ή όχι οι διατάξεις της συστατι¬ 
κής πράξης ίου ιδρύματος, του παρόντος οργανισμού και 
των σχετικών νόμων, τα παραπέμπει με σχετική εισήγηση 
του στο Συμβούλιο Εθνικών Κληροδοτημάτων προς γνω¬ 
μοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κάθε χρήσιμη σχετική πληροφορία και στοιχείο. Μετά την 
παραπάνω γνωμοδότηση του Συμβουλίου Εθνικών Κληρο¬ 
δοτημάτων για το βάσιμο ή όχι των ενστάσεων, εκδίδεται 
κοινή απόφαση του Υπουργού Οικονομικών και τον εκ του 
σκοπού αρμόδιου Υπουργού, με την οποία είναι δυνατό να 
εγκριθούν ή να απορριφθούν ή να τροποποιηθούν οι σχετι¬ 
κές αποφάσεις της Διαχειριστικής Επιτροπής του ιδρύμα¬ 
τος, ως προς μία ή περισσότερες υποψήφιες ή και να δια- 
ταχθεί η επανάληψη όλης της διαδικασίας επιλογής και 
ανακήρυξης των δικαιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της 
ή πεθάνει άγαμη μέσα σε διάστημα πέντες (5) ετών από 
την χρονολογία επιλογής της ή τελέσει το γάμο της μέσα 
στην προθεσμία αυτή αλλά δεν αναλάβει το ποσό της οι¬ 
κονομικής ενίσχυσης μέσα σε δύο (2) έτη από την τέλεση 
του γάμου της, τα ποσά του κεφαλαίου και τόκων της οικο¬ 
νομικής ενίσχυσης, επαναφέρονται, έπειτα από απόφαση 
της Διαχειριστικής επιτροπής, στο λογαριασμό καταθέ¬ 
σεων του ιδρύματος, για τη χορήγηση περισσοτέρων οικο¬ 
νομικών ενισχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος 
στην προκήρυξη - πρόσκληση αριθμός θέσεων οικονομι¬ 
κής ενίσχυδης για οποιοδήποτελόγο (μικρότερος αριθμός 
υποψηφίων κ.λπ.), τότε τα αδιάθετα ποσά μεταφέρονται 
στο επόμενο έτος με ανάλογη αύξηση του αριθμού των οι¬ 
κονομικών ενισχύσεων. 

9. Ο αριθμός των οικονομικών ενισχύσεων που θα δο¬ 
θούν και το ποσό καθεμιάς απ’ αυτές, καθορίζεται με από¬ 
φαση της Διαχειριστικής Επιτροπής του ιδρύματος, ανά¬ 
λογο με το ύψος των ετησίων εσόδων αυτού και τις οικο¬ 
νομικές συνθήκες που επικρατούν. 

Αρθρο 12 

Επιλογή και ανακήρυξη υποτρόφων 

1. Δικαίωμα υποτροφίας έχουν οι οικονομικά αδύνατοι 
μαθητές και μαθήτριες ή φοιτητές και φοιτήτριες της Κι¬ 
μώλου, κατά προτίμηση αριστεύοντας. 

2. Η επιλογή και ανακήρυξη των υποτρόφων γίνεται χω¬ 


ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/39 και του από 18.8.1941 Καν. Δ/τος (ΦΕΚ 
Ξ86/Α/23.8.1941). 

Αρθρο 13 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση της Διαχειριστικής Επιτροπής, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέοα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54 του Α Ν. 2039/39 και 
του άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του από 18.8.1941 Καν. Δ/τος (ΦΕΚ 286/Α/ 
23.8.1941). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του Ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πρΟξη της Διαχειριστικής Επιτροπής του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ' 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

4. Η μη υποβολή των ζητηθέντων αποδεικτικών τούτων 
στοιχείων συνεπάγεται τη διακοπή της υποτροφίας. 

Αρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση της Διαχει¬ 
ριστικής Επιτροπής αυτού. 

Αρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέχεται στον Ιερό Ναό 
Οδηγήματος Κιμώλου. 

Στον Υπουργό Εθνικής Παιδείας και θρησκευμάτων και 
στους Υφυπουργούς Οικονομικών και Υγείας Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 30 Ιανουάριου 1995 

Α ριθ. Φ.1 1 /Ε5/2 02 {2 ) 

Εκφραση γνώμης για το διορισμό εκπαιδευτικού 
προσωπικού της ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 581/70 «περί Διοικήσεως της ΣΕΛΕΤΕ». 

2. Το Ν.Δ. 789/70 «περί οργανώσεως της ΣΕΛΕΤΕ». 

3. Το όρθρο 20 του Ν. 817/78 «περί ρυθμίσεως ενίων 
εκπαιδευτικών και εκκλησιαστικών θεμάτων». 

4. Το άρθρο 61 του Ν. 1566/85 «Δομή και λειτουργία 
της Πρωτοβάθμιας και Δευτεροβάθμιας Εκπαίδευσης». 

5. Το Π,Δ. 620/78 (ΦΕΚ 133/τ. Α' 78) περί του εκπαι¬ 
δευτικού προσωπικού των Σχολών ΠΑΤΕΣ και ΑΣΕΤΕΜ 
της ΣΕΛΕΤΕ κ.λπ.», 

6. Την αριθμ. Ε 1110/79 (ΦΕΚ 109/Τ.Β779) απόφαση 
του ΥΠΕΠΘ «Περί ρυθμίσεως οργανωτικών ζητημάτων 
της ΣΕΛΕΤΕ» όπως τροποποιήθηκε μεταγενέστερα με 
την αρ. Ε/5277/81 (ΕΚ 383/τ.Β781) απόφαση του 
ΥΠΕΠΘ. 

7. Το άρθρο 1 (παρ. 7) του Ν. 1517/85 (ΦΕΚ 25/τ.Α - )/ 
85) «περί αναδιάρθρωσης του μισθολογίου διδακτικού 
προσωπικού των Α.Ε.Ι. των Τ.Ε.Ι. και άλλες διατάξεις» που 
αναφέρεται σε ένταξη εκπαιδευτικού προσωπικού της 
ΣΕΛΕΤΕ στα Τ.Ε.Ι. 

8. Την αριθμ. Ε5/3979/90 (ΦΕΚ 793/τ.Β 1 17.12.90) 
απόφαση του ΥΠΕΠΘ «Κανονισμός σπουδών της ΑΣΕ- 
ΤΕΜ/ΣΕΛΕΤΕ». 


Τροποποίηση πράξης σύστασης 10ης Ενιαίας Σχολικής 
Επιτροπής Δήμου Κερκυραίων. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1854/1990, 
όπως τροποποιήθηκαν με τις όμοιες της παρ. 8 του άρ¬ 
θρου 8 του Ν. 2156/1993. 

β) Του άρθρου 187 του ΔΚΚ όπως τροποποιήθηκε με το 
άρθρα 11 του Ν. 2130/1993. 

2. Την αριθμ. ΕΣ/14436/1991 απόφασή μας που δημο- 
σιεϋθηκε στο ΦΕΚ 831/91 τ. Β περ^ σύστασης 10ης 
Ενιαίας Σχολικής Επιτροπής Δήμου Κερκυραίων (3ο Λύ¬ 
κειο και Εσπερινό Γυμνάσιο - Λύκειο), όπως αυτή τροπο¬ 
ποιήθηκε με την αριθμ. ΕΣ/7725/94 μεταγενέστερη 
όμοια απόφασή μας. 

3. Την αριθμ. 18-199/94 απόφαση του Δημοτικού Συμ¬ 
βουλίου Κερκυραίων με την οποία τροποποιείται η αριθμ. 

11-105/1991 προγενέστερη όμοια αυτού περί σύστασης 
του ανωτέρω Νομικού Προσώπου μετά από επελθούσες 
διοικητικές μεταβολές, αποφασίζουμε: 

"Τροποποιούμε την παρ. 1 της αριθμ. ΕΣ/14436/1991 
απόφασής μας ως εξής: 

Συνιστούμε στο Δήμο Κερκυραίων του Νομού Κερκύ- 
ρας, Ιδια Νομικό Πρόσωπο με την επωνυμία «10η Ενιαία 
Σχολική Επιτροπή» (3ο Λύκειο) εσπερινό γυμνάσιο και 
εσπερινό Λύκειο). 


9. Τις ανάγκες λειτουργίας ως εκλεκτορικού σώματος 
των καθηγητών της ΑΣΕΤΕΜ/ΣΕΛΕΤΕ για την επιλογή εκ¬ 
παιδευτικού προσωπικού σύμφωνα με το άρθρο 3 παρ. 7 
του Π.Δ. 620/78. 

10. Την αριθμ. 17/7,7.1994 (θέμα 12) πράξη του ΔΣ 
της ΣΕΛΕΤΕ με την οποία ειοηγείται την έκδοση Υπουργι¬ 
κής απόφασης - λόγω της ασάφειας που υπάρχει στον νέο 
κανονισμό Σπουδών της ΑΣΕΤΕΜ- με την οποία να διευ¬ 
κρινίζεται ότι εξακολουθεί να ισχύει και για την ΑΣΕΤΕΜ 
κατά την εφαρμογή της διάταξης του άρθρου 3 παρ. 7 του 
Π.Δ. 620/78 η διάταξη της παρ. 2 της αριθμ. Ε5/3788/88 
(ΦΕΚ 424/ΤΒ721.6.88) απόφασης του ΥΠΕΠΘ όπως συ¬ 
νεχίζει να γίνεται με το Σύλλογο Καθηγητών της ΠΑΤΕΣ 
ΣΕΛΕΤΕ, αποφασίζουμε: 

Η διάταξη της παρ. 2 της αριθμ. Ε5/3788/88 (ΦΕΚ 424 
τ. Β /21.6.88) απόφασης του ΥΠΕΠΘ εξακολουθεί να 
ισχύει και για την ΑΣΕΤΕΜ κατά την εφαρμογή της διάτα¬ 
ξης του άρθρου 3 παρ. 7 του Π.Δ. 620/78 που αναφέρεται 
οτην έκφραση γνώμης για το διορισμό εκαιδευτικού προ¬ 
σωπικού στη ΣΕΛΕΤΕ. 

Από την εφαρμογή της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουαρίου 1995 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 


Η συνιστωμένη με την απόφαση αυτή Σχολική Επιτροπή 
διοικείται από 11μελές Διοικητικό Συμβούλιο, αποτελού- 
μενο από: 

α. Τον Δ/ντή του 3ου Λυκείου, 
β. Τον Δ/ντή του Εσπερινού Γυμνασίου, 
γ. Τον Δ/ντή του Εσπερινού Λυκείου, 
δ. Έναν Δημοτικό Σύμβουλο. 

ε. Εναν εκπρόσωπο του συλλόγου γονέων του 3ου Λυ¬ 
κείου. 

στ. Έ να ν εκπρόσωπο του συλλόγου γονέων του Εσπερι¬ 
νού Γυμνασίου. 

ζ. Εναν εκπρόσωπο του συλλόγου γονέων του Εσπερι¬ 
νού Λυκείου. 

η. Έναν εκπρόσωπο της μαθητικής κοινότητας 3ου Λυ¬ 
κείου. 

θ. Έναν εκπρόσωπο της μαθητικής κοινότητας Εσπερι¬ 
νού Γ υμναοίου. 

ι. Έναν εκπρόσωπο της μαθητικής Εσπερινού Λυ¬ 
κείου. 

ια. Έναν πολίτη. 

Συμπληρώνουμε την ανωτέρω απόφασή μας προσθέτο¬ 
ντας ακροτελεύτιο άρθρο 8 ως εξής: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Κερκυ- 
ραίων, το ύψος της οποίας δεν μπορεί να προβλεφθεί. 

Κατά τα λοιπά ισχύει η αριθμ. ΕΣ/14436/1Θ91 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Κέρκυρα, 20 Δεκεμβρίου 1994 

Ο ΝΟΜΑΡΧΗΣ 
ΑΛΕΞ. ΖΑΡΚΑΔΑΣ 

-♦- 

Αριθ. 17090/94 (4) 

Συγκρότηση Διοικητικής Επιτροπής Στρατιωτικών Επιτά¬ 
ξεων για το έτος 1995 στο Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις: 

α) Του Ν. 4442/29, όπως τροποποιήθηκαν με τις όμοιες 
του Ν.Δ. 380/47 και του Ν. 611/77. 

β) Του άρθρου μόνου του Π.Δ. 115/64 «Διορισμό των 
μελών των διοικητικών δικαστηρίων περί στρατιωτικών 
επιτάξεων και του άρθρου 9 του Ν. 1649/1986». 

2) Την πάγια διαταγή με αριθμό 8-11/1980 του Γενικού 
Επιτελείου του Στρατού, περί Στρατιωτικών Δικαστηρίων 
Στρατιωτικών Επιτάξεων. 

3) Το αριθμ. Φ. 851/11/47362/Σ. 5840/9.10,94 έγ¬ 
γραφο της Μεραρχίας Υποστήριξης. 

4) Το αριθμ. 743/15.12.94 έγγραφο του Πρωτοδικείου 
Κατερίνης, αποφασίζουμε: 

Συγκροτούμε τη Διοικητική Επιτροπή Στρατιωτικών Επι¬ 
τάξεων Ν. Πιερίας για το έτος 1995 από τους: 

1. Παναγιώτη Αγγελόπουλο, Πρωτόδικη Κατερίνης, ως 


Πρόεδρο, αναπληρούμενο από τον Χρήστο Χριστίδη επί¬ 
σης Πρωτόδικη Κατερίνης. 

2. Ηλία Βογιατζή Πρωτόδικη Κατερίνης ως μέλος, ανα¬ 
πληρούμενο από τον Σάββα Σαχπεκίδη επίσης Πρωτόδικη 
Κατερίνης. 

3. Κωτούλα Αστέριο ΤΧ ή (Π.Ζ.) της 65 ΜΕ ως μέλος 
αναπληρούμενο από τον Παππά Σταύρο ΤΧη (ΠΒ) της 137 
Α/Κ ΜΜΠ. 

4. Μασταγκά Σωτήριο ΤΧη του Σ.Γ. Κατερίνης ως μέ¬ 
λος, αναπληρούμενο από τον Βαλιώτη Γεώργιο Λ/γό (ΕΜ) 
της 65 Μ Ε. 

5. Τον προϊστάμενο της Β’ ΔΟΥ Κατερίνης ως μέλος 
αναπληρούμενο από τον νόμιμο αναπληρωτή του. 

Η θητεία της ανωτέρω Επιτροπής είναι ενός (1) έτους 
και αρχίζει την από 1 Ιανουάριου 1995. 

Καθήκοντα Γραμματέα θα εκτελεί η Γεωργία Λευκο- 
πούλου, υπάλληλος της Δ/νσης Εσωτερικών αναπληρού- 
μενη από την Σοφία Κουνατίδου, υπάλληλο της ίδιας Δ/ 
νσης. 

Η ανωτέρω επιτροπή είναι αρμόδια για την εκδίκαση 
απαιτήσεων από εισφορές (δΓ επιτάξεως) βάσει των δια¬ 
τάξεων του Κώδικα Στρατιωτικών, Ναυτικών και Αεροπο¬ 
ρικών Εισφορών και Ναυλώσεων (Ν. 4442/1929) ως και 
τον κανονισμό των σχετικών αποζημιώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 2 Ιανουάριου 1995 
Ο ΝΟΜΑΡΧΗΣ κ.α.α. 

Ο Δ/ντής Εσωτερικών 
ΣΠΥΡΟΣ ΜΠΑΡΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) _ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΒ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.; 52.39.762 

* ΒΙΒΛΙΟΘΗΚΗ: Σολωυού 51 τηλ.: 52.48.188 . *·> αά 141 

* Για φωτοαντίγραφα παλαιών τευχών στην οδο Σολωμου 51 τηλ +1 _ 49 547 

»Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ- 52.25.713 _52.49.54/- 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 
* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.46.320 

Τιιιέο κατά τεύχος τηο ΕΦΗΜΕΡΙΔΑΣ ΤΗΣ ΚΥΒΕΡ ΝΗΣΕΩΣ. 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (Βσέλ ιδου π μέρους αυτού} αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ο)»» » , . _ 

ε) » » » Αναπτυξιακών Πράξεων 

στ) » » » ΙΜ.Π.Δ.Δ. 

ζ) » » » ΠΑΡΑΡΤΗΜΑ 

π) » » » Δελτ. Εμπ.& Βιομ. Ιδ. 

θ » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόσιο Ταμεία 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

* 2.000 

» 1.250 

» 500 

» 250 

» 500 

» 150 

» 10.500 

» 5,500 


Πληροφορίες: τηλ. 52.48.320 





